GiliGold/VAD_KnessetCorpus huggingface dataset:
ישראל אייכלר: אז אני מתנגד ללשכת רואי החשבון, ולא צריך אותם באמצע.
ישראל אייכלר: לא רוצה אותם שם.
ישראל אייכלר: הם לא מייצגים בשבילי שום דבר.
<יוכבד אילוז: העניין הוא שכל הדיווחים- -
ישראל אייכלר: אם הם לא יודעים לעשות חשבון, שייקחו רואי חשבון אחרים.
<יוכבד אילוז: זה לא העניין.
<יוכבד אילוז: רואה חשבון שצריך לחתום – ראיתי שהעמותה קיבלה טון פירות וירקות- - -
ישראל אייכלר: נתחיל עם השגויים.
ישראל אייכלר: שגויים זה שגיאה.
ישראל אייכלר: משגיאה מישהו רוצה להרוויח מזה שמישהו שגה כדי לתת למישהו אחר.
ישראל אייכלר: זה לא בסדר, כי אם הוא זכאי לקבל ויש שגיאה, מתקנים את השגיאה.
<יוכבד אילוז: אנחנו מאפשרים להם לתקן.
<יוכבד אילוז: אנחנו יכולים לתת להם לתקן ונותנים לתקן שגויים של שמות ומספרי זהות, אבל הם לא יכולים לפתקן נפטרים ולא ילדים.
<יוכבד אילוז: אני מאפשרת להם עד שלוש פעמים לתקן.
<יוכבד אילוז: הם גם חותמים ומצהירים שזו הרשימה, ואין לנו בעיה עם זה.
<יוכבד אילוז: כל הבעיה של לקבל 10% שגויים ולהעביר תשלום זה לא ניתן.
<יוכבד אילוז: כל החשבוניות ודוחות הביצוע מועברים לרואה חשבון של החשכ"ל שהוא בודק את הזכאות לקבלת התקציב.
ישראל אייכלר: למה רואה החשבון הזה מאשר למשרד החינוך 10% שגויים?
ישראל אייכלר: כי זה כל חודש, ופה זה פעם בשנה?
ישראל אייכלר: ההיגיון שלי אומר שמי ששוגה כל חודש, אני מעניש אותו.
ישראל אייכלר: מי שפעם בשנה שגה, לא קרה שום דבר.
<יוכבד אילוז: אבל אנחנו מאפשרים להם לתקן.
<יוכבד אילוז: כל מי שפנה אלינו, אנחנו אפשרנו לתקן את הרשימה, ולבדוק אותה מחדש.
<יוכבד אילוז: היו גם עמותות שקיבלו ממני הוראת תשלום שנייה משלימה על התיקון שהם היו זכאים.
<אהרון כהן: שבוע שעבר דיברנו עם העובדת שלך והיא אמרה שאין מה לתקן.
<אהרון כהן: הכול סגור.
<אהרון כהן: הייתי בשבעה לא הייתי והסברתי את זה, ואמרו: אין מה לתקן.
<אהרון כהן: עובדת שלך אמרה את זה.
<יוכבד אילוז: לא קיבלתי את הפנייה.
<יוכבד אילוז: אני יכולה לבדוק את זה.
<יוכבד אילוז: גם אפשרנו לכם להגיש באיחור את הדיווח למרות שסגרנו את האפשרות להגשת דיווחים, בגלל המקרה הזה של ישיבת השבעה.
<אהרון כהן: לא, הגשנו את זה בזמן.
ישראל אייכלר: מר ויטמן, אם מאפשרים לתקן, זה בסדר?
<יוסף ויטמן: כן, אבל לא בכל שלב.
<יוסף ויטמן: נאמר, הגשנו 10,000 משפחות.
<יוסף ויטמן: בדרך כלל אנשים נזקקים מגיעים בלי תעודת הזהות, שגיאה של פקידה בהקלדת המספר.
ישראל אייכלר: אז באיזה שלב אתה רוצה?
<יוכבד אילוז: אין לנו בעיה לתקן, אבל אנחנו לא יכולים לאפשר לעמותה להוסיף רשומות, והיתה לי עמותה כזו.
<יוכבד אילוז: אני שמרתי את האקסל שלה המקורי, וראיתי שבפעם השנייה היא הוסיפה שם למעלה מ-200 משפחות, שמות אחרים.
<יוכבד אילוז: זה לא מקובל עלינו.
<יוסף ויטמן: בשביל 100,000 שקל להעביר 10,000, אני לא מדבר על זה.
<יוכבד אילוז: יש הבדל בין תיקון לבין להוסיף.
ישראל אייכלר: אם היא תאפשר לכם לתקן, זה בסדר?
<יוסף ויטמן: עדיין, למה שזה יהיה שונה ממשרד החינוך?
ישראל אייכלר: זו השאלה השנייה.
<יוסף ויטמן: זה רואה חשבון חיצוני, לא קשור למשרד.
ישראל אייכלר: מי מממן את רואה החשבון החיצוני?
<יוסף גרוס: יש פה הרבה שעות רואה חשבון- - -
<יעל אגמון: החשב הכללי משלם את זה.
<יוסף גרוס: רואה החשבון בהגשת הבקשה, שבודק את זה, בביצוע, גם הרבה זמן, ואחרי שלוש שנים שוב יש ביקורת, והחשכ"ל.
ישראל אייכלר: והדבר השני, שאמרת שאי-אפשר למדוד את התרומות שהפירות והירקות האלה נהנים ממנו כל השנה, אני לא רואה חשבון, אבל אני מניח, שיש רואי חשבון שיודעים לעשות את זה, נכון?
<יוכבד אילוז: זה לא מבחינת ידיעה.
<יוכבד אילוז: אם הם חותמים על הצהרה שהם ראו והם משארים את הכמות, זה משהו אחר, אבל אף רואה חשבון לא יתחיל לבדוק משטחים, וכל יום שהוא מקבל את זה תרומה, ולהצהיר: ראיתי, והמשקל ככה בשווי – התרומה היא כך וכך.
<אהרון כהן: סוכם שאנחנו נביא הצהרה.
<אהרון כהן: אנחנו.
<יוכבד אילוז: בוועדה לא הסכימו.
ישראל אייכלר: אבל תעודת משלוח לא נותנים התורמים.
ישראל אייכלר: אני כתורם רואה לתת משאית של ירקות לעניים, אני לא רוצה לתת תעודת משלוח, כי מס הכנסה יגיד לי שמכרתי את זה, אז נשארנו באותו מצב שהיינו.
<אהרון כהן: סיכמנו שאנחנו נביא הצהרה מרואה חשבון, מעורך דין.
ישראל אייכלר: אולי עורך הדין כן יסכים לעשות את זה?
<יוסף ויטמן: הגיעה משאית של 3 טון תפוח אדמה- - -
שלומית אבינוח-קואולמן: הם מתנגדים לזה.
ישראל אייכלר: אני יודע דבר אחר - שמי שמתנגד לעזור לעניים, לא רלוונטי כלפיי.
שלומית אבינוח-קואולמן: אבל הנה, זה המנכ"ל.
שלומית אבינוח-קואולמן: זו התשובה שקיבלנו.
ישראל אייכלר: תשובת רואי חשבון אמרה את זה.
שלומית אבינוח-קואולמן: לא.
שלומית אבינוח-קואולמן: קיבלנו תשובה של משרד הרווחה.
ישראל אייכלר: אז אני מבקש לשקול שוב, אדוני המנכ"ל, שאם מנהל עמותה שמחלק כך וכך כסף, אם הוא מצהיר בפני רואה חשבון או בפני עורך דין שהוא חילק, עד שלא יוכח אחרת, הוא זכאי.
ישראל אייכלר: כלומר אם יהיה לכם מידע או משהו, ותמיד בין אנשים יש מי שהולך להלשין על השני – היום עדי מדי זה כבר מודה – אם הוא ילשין פעם אחת, שהוא הולך לבית סוהר על זה שהצהיר הצהרת שקר.
ישראל אייכלר: אי-אפשר לסמוך על הצהרה של אדם?
<יוכבד אילוז: על רואי חשבון הם לא הסכימו.
<יוכבד אילוז: אבל עורך דין- - -
ישראל אייכלר: אז לא צריך רואה חשבון.
ישראל אייכלר: ניקח עורך דין.
<יוכבד אילוז: אביא את זה לדיון.
ישראל אייכלר: אחר כך רואי החשבון יבכו לי.
<אביגדור קפלן: אני אעשה את הבדיקה בבית.
ישראל אייכלר: אז תרשמי את הדיון הנוסף שייעשה על זה.
ישראל אייכלר: אני מודה לכולכם, ואנו מחכים לתשובת האוצר.
<אהרון כהן: רציתי לומר – יושבים פה הגב' יעל וחנן וכולם.
<אהרון כהן: לקוחות הקצה פה זה עניים.
<אהרון כהן: אנחנו – אמרתי את זה בדיון הקודם – שמתם אותנו בחזית, לעמוד מולם.
<אהרון כהן: תנו לנו לפחות- - -
ישראל אייכלר: אני רוצה להקריא את הסיכום, אדוני המנכ"ל, ברשותך, בדקה.
ישראל אייכלר: הוועדה רשמה לפניה את ההודעה שעוד היום יוכרע העניין של ה-15 מיליון שקלים לקמחא דפסחא, ואני מקווה שכבר מחר תוכלו להוציא את הקול קורא.
<יעל אגמון: היום או מחר.
ישראל אייכלר: היום או מחר.
ישראל אייכלר: אני מבקש להכין כבר מחר את הקול קורא, ושהתשובה תהיה חיובית בעז"ה.
ישראל אייכלר: לגבי פרסום הקריטריונים לעמותות לקמחא דפסחא בעניין חלוקת פירות וירקות, המנכ"ל וההנהלה ידונו בעניין הזה כדי לאפשר תרומות ולהסיר בירוקרטיות.
ישראל אייכלר: הגב' אילוז ודאי תעזור להם בעצות, וחנן פריצקי יעמוד על המשמר, והכול יבוא על מקומו בשלום.
ישראל אייכלר: תודה רבה, חג שמח.
ישראל אייכלר: אנחנו סיימנו את הדיון הקודם בתקווה, שעוד היום עד מחר האוצר ומשרד הרווחה יגיעו לסיכום בעניין קמחא דפסחא, שיוכלו לחלק לעניי ישראל לחג, ועכשיו אנחנו הולכים למשהו שלא בוער לערב פסח, ולמרות זאת - בגלל התינוקות שאנחנו הולכים לדבר עליהם, טוב שאנחנו עושים דיון בפגרה – מדובר בפניות ציבור לגבי השלכות הקדמת הרישום למסגרות לשנה"ל תשע"ט, על קבוצת התינוקות שייוולדו לאחר מועד הרישום.
ישראל אייכלר: ישנם הורים מודאגים, שלא יוכלו לרשום את הילדים למסגרות הלימודים בשנת הלימודים הבאה.
ישראל אייכלר: הוועדה טיפלה בנושא דרגות הסבסוד עוד משנת 2010, והיו הרבה שינויים ושיפורים שנעשו בנושא.
ישראל אייכלר: עדיין ממשיכות להגיע לוועדה פניות בנושאים שדורשים תיקון.
ישראל אייכלר: אני רוצה לציין, חגי, נציג משרד העבודה, שלעומת הערימות שהיינו מקבלים בגלגול הקודם של משרד העבודה, משרד הכלכלה, היום אנחנו יכולים להפנות זמן גם לבעיות ספציפיות, שהן חשובות מאוד.
ישראל אייכלר: אבל זה רק מראה שיש שיפור אדיר בעניין דרגות הסבסוד שאנשים מקבלים בצורה יותר מסודרת מאשר שנים קודמות.
ישראל אייכלר: באוגוסט 2017 קיימנו דיון חירום לפני תחילת שנת הלימודים, שהיו הרבה הורים, שילדיהם נותרו ללא מסגרת, כי לא היו מספיק מקומות במקומות מבוקשים ליד מקום המגורים.
ישראל אייכלר: לקראת שנת הלימודים הבאה, התשע"ט, משרד העבודה והרווחה שינה את מועדי הרישום והקדים אותם בחודשיים; במקום סיום הרישום בחודשי אפריל ומאי, כפי שהיה נהוג עד כה, הסתיים מועד הרישום ב-22 בפברואר 2018, כתחילת הרישום החל ב-4 בפברואר, כלומר היה להורים פחות מעשרים יום לרישום.
ישראל אייכלר: ועדות הקבלה במקומות שיש צורך לקיים במקרים שבהם מספר הילדים הנרשמים עולה על התפוסה, תתכנסנה מ-23 בפברואר 2018 עד 12 במרס 2018.
ישראל אייכלר: לאחר ועדות קבלה המשפחות יקבלו הודעה עד קבלה על המסגרת.
ישראל אייכלר: אנחנו עכשיו עומדים אחרי כל התאריכים האלה.
ישראל אייכלר: בשנים קודמות ועדות קבלה התקיימו בחודש אוגוסט, ולכן חיו ההורים באי-ודאות, והיה נורא ואיום, כפי שכולנו זוכרים.
ישראל אייכלר: הקדמתם את זה, ויש לזה ברכה גדולה, שהחל מחודש מאי יכולים ההורים להגיש בקשות להשתתפות בשכר לימוד בדרגות סבסוד.
ישראל אייכלר: לגבי משפחות וילדים שממשיכים במסגרות הלימוד, מדובר בצעד חשוב ומבורך של הקדמת הרישום.
ישראל אייכלר: לגבי ילדים חדשים או תינוקות שטרם נולדו במועד סגירת הרישום, מדובר בבעיה אמתית שמשרד הרווחה צריך לתת עליה את הדעת.
ישראל אייכלר: בעצם זה לב הדיון שלנו כעת.
ישראל אייכלר: תכף נדבר על התייחסות משרד העבודה והרווחה שקיבלנו, ושתציג אותם.
ישראל אייכלר: לפני כן נפנה לפונה, לגב' רויטל סולוביי, שתציג את הבעיה של המשפחות הללו.
ישראל אייכלר: תמקדי בבקשה את הבעיה.
<רויטל סולוביי: אני אם שבעצם במועד ההרשמה הייתי בהיריון.
<רויטל סולוביי: כאשר הגעתי למעונות היום כדי לרשום את הילד שטרם נולד – יש אבסורד מאוד גדול, אבל בשל המועד להרשמה, זה המועד, ולכן כשהגעתי, נאמר לי באופן מובהק, שניתנה החלטה ממשרד הרווחה באופן פוזיטיבי לכל המעונות, שלא ניתן לרשום ילדים שטרם נולדו, ובצדק, בהבנה לגמרי נכונה, אבל- - -
ישראל אייכלר: יש סוגיות בגמרא, בהלכה ובתלמוד, פרקים שלמים על מי שמוכר דבר שלא בא לעולם – פירות על עצים שיגדלו או שדות- - -
<חגי פורגס: אני זוכר שקידושין לא תופסים על דבר שלא בעולם.
ישראל אייכלר: וגם במלווה יש שאלה.
ישראל אייכלר: אבל פה, ברוך השם, יש משהו שבא לעולם - רק התאריך עבר מן העולם.
ישראל אייכלר: הבעיה בתאריך – לא בילד.
<רויטל סולוביי: אגב, יש גם הלכות, אם הוא קיים או לא קיים.
ישראל אייכלר: הוא קיים.
<רויטל סולוביי: קיים, ובמיוחד בגילאים כאלה, שאנחנו כבר מתקדמים.
<רויטל סולוביי: אנחנו מדברים על ילדים שנולדו ועתידים להיוולד עד חודש מאי, שביום פתיחת השנה, כפי שמשרד הרווחה פרסם, זה 2.9, הם יהיו בני שלושה חודשים ומעלה.
<רויטל סולוביי: בעצם מעונות היום מיועדים וגם מפרסמים את עצמם כמיועדים לשלושה חודשים ומעלה, כשבעצם הם נועדו למי שמסיים חופשת לידה, לאשה העובדת שמסיימת חופשת לידה, ונכנסת למעגל העבודה.
<רויטל סולוביי: בפועל, דה פקטו, שנה הבאה כל מעונות היום המסובסדים כולם, יחלו ויפתחו את שעריהם אך ורק לילדים בני שבעה חודשים ומעלה.
<רויטל סולוביי: לא יהיה השנה במעונות היום ילדים בני שלושה חודשים עד שבעה חודשים.
<חגי פורגס: צריך לדייק את המשפט הזה.
<חגי פורגס: הוא משפט חשוב, ואשמח ברשותך לדייק אותו.
<חגי פורגס: יש בכל הארץ 20% מהמעונות שצריכים ועדות קבלה.
<חגי פורגס: 80% מהמעונות, כל מי שנרשם, יש לו מקום.
<שלומית אבינוח-קואולמן: המבוקשים צריכים ועדות קבלה.
<שלומית אבינוח-קואולמן: זה ברור.
<חגי פורגס: זה רק 20%.
<חגי פורגס: כלומר ב-80% מהמעונות ילד על פניו יכול להיכנס גם באמצע שנה למעון.
<חגי פורגס: לכן זה לא מדויק.
<חגי פורגס: אני לא מתחמק פה מהעיסוק בבעיה – רק לתקן את המשפט שבכל המעונות בארץ אין ילדים בגילאים שלושה עד שבעה חודשים - זה רק במעונות שבהם יש עודף ביקוש.
<חגי פורגס: ביתר 80% המעונות ילד יוכל להיכנס ולהירשם מתי שירצה.
<רויטל סולוביי: אני גרה ברמת גן.
<רויטל סולוביי: אני מול ועד תל-אביב ומול ועד גבעתיים.
<רויטל סולוביי: אנחנו מספיק גדולים כדי לומר, שב-100% מהמעונות שפנינו אליהם יש תפוסה מלאה.
<שלומית אבינוח-קואולמן: זה מה שאמרתי, שכל המבוקשים נתפסים.
<שלומית אבינוח-קואולמן: לא צריך לייפות את המציאות.
<חגי פורגס: לא מתחמק מהנושא.
<חגי פורגס: רק לדיין שזה לא בכל המעונות בארץ.
ישראל אייכלר: כשאתה אומר 80%, זה כמו מחיר למשתכן.
ישראל אייכלר: הוא זכה בבאר-שבע, כשהוא כר בחיפה.
ישראל אייכלר: הוא זכה בירכא, כשהוא גר באופקים.
ישראל אייכלר: איפה שהילד צריך להיות, ליד הבית שהוא גר, השאלה שם, הבעיה הספציפית לאזורים הצפוצים, כך שהסטטיסטיקה של האחוזים לא רלוונטית.
ישראל אייכלר: אני יודע מזיכרון, שמהחודש החמישי, בכל מיני רישומים, כשמביאים מסמך מרופא, מקבלים כל מיני רישומים.
ישראל אייכלר: כך אני זוכר, כשהיו לי ילדים קטנים.
ישראל אייכלר: למה אתם לא יכולים לעשות שמהחודש החמישי אפשר להירשם?
<חגי פורגס: קודם כל אתייחס לסוגיה בכלל וגם לשאלה הזו.
<חגי פורגס: יש פה שני דברים שמשפיעים על כך.
<חגי פורגס: אחת, לצערנו אנו במציאות שאין חוק חינוך חובה מגיל לידה אלא רק מגיל 3.
<חגי פורגס: לכן אין חובה על הרשות המקומית או על המשרד, למצוא מקום לכל ילד.
<חגי פורגס: כל הסיפור הזה – סליחה על המילה – זה וולונטרי.
<חגי פורגס: אם רשות מקומית רוצה לדאוג לרווחת התושבים, היא תקים מעונות.
<חגי פורגס: אם יש ארגון, שרוצה לדאוג לרווחת אוכלוסייה מסוימת, הוא יפתח מעונות.
ישראל אייכלר: כל הסיפור הזה של המעונות, כל המהפכה של טרכטנברג, שבנו מעונות, כל זה, זה וולונטרי?
ישראל אייכלר: מדינת ישראל בונה.
<חגי פורגס: היא בונה, אבל אין חובה.
<חגי פורגס: כמו שהמדינה או הרשות המקומית מחויבת לתת מסגרת לכל ילד מגיל 3 ומעלה, הרשות המקומית לא מחויבת לתת מסגרת לילד בגיל שנה או שנתיים או 3.
<חגי פורגס: עד גיל 3 אין חוק חינוך חובה.
ישראל אייכלר: זה כל הילדים.
ישראל אייכלר: מה שאתה אומר נכון לגבי כל הילדים שנמצאים במעונות – זה גם וולונטרי.
ישראל אייכלר: כל הילדים שנמצאים, נמצאים מתוך רצון טוב.
ישראל אייכלר: השאלה, אם אין פה אפליה בין ילד שנולד אחרי פברואר לילד שנולד לפני.
<חגי פורגס: אני אגע בזה.
<חגי פורגס: אני רק נותן את התמונה הרחבה.
<חגי פורגס: יש פה שני דברים שהמציאות בעייתית פה: אחת, שאין חוק חינוך חובה, ושתיים, שאין מספיק מסגרות.
<חגי פורגס: היצע המסגרות נמוך, ויהיו ילדים שלא יהיה להם מקום במסגרות.
<חגי פורגס: אנחנו אומרים את זה בכאב גדול ובצער רב, ואנחנו עושים מאמצים לפתוח כמה שיותר מסגרות, אם במימון בנייה שהמשרד מממן אותה, ואם בכל מיני יוזמות פרטיות, שאנחנו מכירים במבנים כבעלי סמל.
<אברהם פלק: אתם מגדילים את הבעיה.
<אברהם פלק: בזה שאין רישום מוקדם, הבעיה גדלה.
ישראל אייכלר: אתה מכיר מקרים נוספים כאלה כמו שלה?
ישראל אייכלר: למה אתה אומר שמגדילים את הבעיה?
ישראל אייכלר: במה מגדילים?
<אברהם פלק: כי אשה שצריכה לחזור מחופשת לידה חודש אחרי תחילת שנת הלימודים, לא יהיה לה מקום לילד שלה, כי הרישום נעשה בפברואר- - -
<חגי פורגס: הבעיה לא תגדל.
<חגי פורגס: המקום לא יישאר ריק.
<אברהם פלק: הבעיה של המקום, לא היא הבעיה.
<אברהם פלק: הבעיה היא שהמיקום לגילאים המתאימים לא נמצאים.
ישראל אייכלר: זה מה שהיא הציגה.
ישראל אייכלר: הבעיה עצמה הוצגה.
<רויטל סולוביי: זה נכון, כי לא רק שאין מספיק מעונות, כלומר אין מספיק מבנים, יש ביקוש יותר מהיצע, אלא כרגע גם מצמצמים את הגילאים למעונות יום.
<רויטל סולוביי: אם עד היום זה היה 3 חודשים ומעלה עד גיל 3, היום זה שבעה חודשים עד גיל 3, למרות שאותה יד שהחליטה שמעונות היום המפוקחים ייפתחו לשלושה חודשים ומעלה, היא אותה יד שלקחה את האפשרות דה פקטו הטכנית, להירשם בפועל.
ישראל אייכלר: תציג לי פתרון אפשרי.
ישראל אייכלר: את הבעיה הצגת.
ישראל אייכלר: ברור לנו, שכשיש עומס, אתה אומר שהילדים שנמצאים בעולם, קודמים לילדים שייוולדו מחר.
ישראל אייכלר: אני לא עוסק בפילוסופיה.
<חגי פורגס: ברשותך, אזכיר עוד נקודה, שהזכרת אותה בפתיח.
<חגי פורגס: בשנים קודמות התכנסנו פה באוגוסט לדיוני חירום, שהיה לי קשה מאוד והובכתי להסביר כאן שבאמצע אוגוסט עדיין אין תשובות להורים.
<חגי פורגס: זה מצב שהוא לא סביר, בלתי נסבל.
<חגי פורגס: לכן אנחנו עושים לו עכשיו צעד מאוד מבורך, כפי שאמרת.
<חגי פורגס: אנחנו מרגישים אותו.
<חגי פורגס: נעשה פה צעד משמעותי מאוד.
<חגי פורגס: חלק מההורים כבר יודעים שיש להם מקום במעונות לא מבוקשים.
<חגי פורגס: במעונות המבוקשים הם יידעו באמצע מאי, ויהיה להם מספיק זמן להתארגן ולהגיש בקשות לדרגות.
<חגי פורגס: זה צעד שהוא מבורך לעשרות-אלפי הורים.
<חגי פורגס: בבדיקות שאנחנו עשינו היו בשנים הקודמות מאות בודדות של ילדים שנולדו בחודשים האלה, שהקדמנו את תקופת הרישום – מרס, אפריל, אולי מחצי מאי.
<חגי פורגס: אלה הילדים שנפגעו מהתהליך המאוד טוב הזה, והילדים האלה נפגעו – כשאתה עושה תהליך גדול, שנותן מענה- - -
ישראל אייכלר: אז מה הפתרון שלא ייפגעו?
<חגי פורגס: הפתרון שלנו הוא לא פתרון ישיר להורה; אנחנו קודם כל נוקטים גמישות, וזה משהו שאני יושב בצמתים.
<חגי פורגס: במקרים שבהם הורה פספס את תקופת הרישום, כשנולד מאוחר, או נולד אפילו בשבוע שעבר, ויש נסיבות לא חריגות, אנחנו באים לקראת הורים.
<שלומית אבינוח-קואולמן: איך?
<חגי פורגס: מאפשרים להם- - -
<שלומית אבינוח-קואולמן: פרסמתם?
ישראל אייכלר: מדובר במקרים בספציפיים.
<שלומית אבינוח-קואולמן: מאות ילדים נולדים מסוף פברואר עד יוני.
<רויטל סולוביי: בכל חודש נתון נולדים בין 10,000 ל-15,000.
<רויטל סולוביי: ניקח 50%.
<חגי פורגס: דיברתי על ילדים במסגרות שלך.
ישראל אייכלר: אין סתירה בין מה שאת אומרת למה שהוא מדבר, כי הוא מדבר על כך שלא כולם רוצים לשלוח אחרי שלושה חודשים למעון.
<רויטל סולוביי: אנחנו מדברים גם על ילדים בני חצי שנה.
ישראל אייכלר: אותנו החזיקו עד גיל 3 בבית.
<רויטל סולוביי: הלוואי שיכולתי להישאר בבית עם הילד שלי עד גיל 3.
<רויטל סולוביי: זה היה מבורך.
ישראל אייכלר: אני רוצה לומר הצעה – תאמר לי אם זה סביר.
ישראל אייכלר: עכשיו אני נזכר מאיפה אני זוכר את זה.
ישראל אייכלר: במשרד השיכון הזכאות, כשהיינו זוגות צעירים, מי שהביא פתק מרופא, מבית חולים, שהאשה בהיריון בחודש החמישי, נחשב הילד, כילד במשפחה לגבי הזיכוי.
ישראל אייכלר: מה הבעיה שלכם לקבוע שמהחודש החמישי – צמצמת את כל הבעיה הזאת בלפחות 50%, אפילו יותר אולי, שמי שבאה עם אישור מהחודש החמישי, יכולה לרשום את התינוק.
<שלומית אבינוח-קואולמן: ומה עם אלה שנולדו עכשיו ואין להם פתרון?
ישראל אייכלר: קודם כל נשאל אם יכול לקבוע את הקריטריון הזה.
<חגי פורגס: קודם כל, זו פעם ראשונה שאנחנו מבצעים את התהליך הזה, ואנחנו מפיקים לקחים.
<חגי פורגס: כרגע הכמות האדירה של ההורים שמברכים, והארגונים- - -
ישראל אייכלר: אמרת את זה, ואני אמרתי את זה.
ישראל אייכלר: אני לא מדבר על אלה שנולדו.
ישראל אייכלר: אני מדבר על אלה שלא נולדו עדיין.
<חגי פורגס: קודם כל, שנה הבאה נפתח את הדבר הזה שוב.
ישראל אייכלר: אז תבחנו אפשרות לרשום מהחודש החמישי, כי לגברת אמרו:
ישראל אייכלר: את לא יכולה להירשם עד יום הלידה.
<חגי פורגס: קודם כל, זה לא רק חודש חמישי אלא ילד שב-1 בספטמבר יהיה בן לפחות 3.5 חודשים, אז צריך לשאול, באיזה שבוע הילד?
ישראל אייכלר: תעשה לי את החשבון בבקשה.
ישראל אייכלר: אם אני רוצה שבחודש אלול, ספטמבר יוכל להיכנס, עד מתי?
<שלומית אבינוח-קואולמן: התינוק צריך להיות בן שלושה חודשים.
ישראל אייכלר: אז ממתי אתה צריך להתחיל להכיר בהיריון?
ישראל אייכלר: בערך מהחודש החמישי.
ישראל אייכלר: אז יש לך שלושה-ארבעה חודשים.
<רויטל סולוביי: עד 1 ביוני.
<שלומית אבינוח-קואולמן: לא, מאי 18' שהוא נולד, אבל אם אתה רוצה חודש חמישי, אתה צריך במועד הרישום.
<שלומית אבינוח-קואולמן: זה בפברואר, כפי שאתה אומר.
ישראל אייכלר: אז אם אתה מכיר בהיריון, פתרת את הבעיה בכמעט 100%.
<שלומית אבינוח-קואולמן: אבל יש מקרים שאין להם פתרון.
ישראל אייכלר: אנחנו מדברים על מקרים של הבוקר.
ישראל אייכלר: אני מדבר על מקרה של שנה הבאה, על עיקרון.
<חגי פורגס: אתה אומר שבמשרד השיכון יש את זה?
<חגי פורגס: נלמד את זה ממשרד השיכון.
<חגי פורגס: אם זה יעבוד, אפשר להשוות.
<חגי פורגס: אבל בסוף צריך לזכור, שהתהליך הזה הוא סוג של משפט שלמה.
<חגי פורגס: ילד אחד בפנים ואחד בחוץ - מתישהו הקו ייחתך.
ישראל אייכלר: מה עושים עם הילדים שכבר נולדו השנה, שלא הכרתם?
ישראל אייכלר: איך אפשר לעזור להם באופן ספציפי?
<חגי פורגס: זה כמו שאי-אפשר לעזור לילד שלא התקבל למעון – ילד שכבר נולד ולא התקבל למעון.
<חגי פורגס: יש לנו מחסור במעונות.
<חגי פורגס: אנחנו הרבה פעמים יש דינמיות, יש מקום שמתפנה, ילד שמבטל רישום.
<חגי פורגס: בכל שנה אנחנו אוספים מידע מהארגונים ומפרסמים אותו, איפה שיש מקומות פנויים, והורים יכולים ללכת ולבדוק ולכתת רגליים, וכשמגיעות פניות, אנחנו מסייעים ובודקים, אולי יש מקומות פנויים.
ישראל אייכלר: באופקים או בכרמיאל.
<חגי פורגס: לפעמים גם במעונות באזורי ביקוש, בגלל שאנשים פוחדים שלא יהיה להם מקום, הם נרשמים לעשרה מעונות, מתקבלים לששה.
ישראל אייכלר: דובר בשעתו שאתם- - -
<חגי פורגס: אנחנו עושים.
<חגי פורגס: מתקבלים לששה מקומות, ויש הרבה דינמיות.
<חגי פורגס: היו מקרים.
ישראל אייכלר: כלומר יש סיכוי שהגברת הזאת תקבל מעון לשנה הבאה?
<חגי פורגס: אני לא יכול להבטיח, אבל שוב – יש הרבה דינמיות.
<חגי פורגס: ילדים מבטלים רישום.
ישראל אייכלר: אני זוכר שמאות מקומות מתפנים, כי אם מישהו נרשם לארבעה גנים- - -
<רויטל סולוביי: גם המעונות שאני הגעתי אליהם, שזה תל-אביב, אם זה ויצמן וויצו וכל אלה, הם גם כותבים בטופס ההרשמה שההורים יידעו שיש תפוסה מלאה, ויש הרשמות הרבה יותר גבוהות מאשר התפוסה.
<רויטל סולוביי: הסיכוי הוא קלוש למצוא.
<חגי פורגס: הסיכוי קלוש למצוא גם למי שנולד בזמן.
<רויטל סולוביי: העניין הוא שבוועדת קבלה מסתכלים על קריטריונים מסוימים, וייתכן שמי שהוצאתם מגדר האפשרות להירשם, יכול להיות שהם נכנסו לקריטריונים - אמרות חד-הורית, עובדות, אנשים במצב סוציו אקונומי נמוך.
<רויטל סולוביי: זה אנשים שיכול להיות שדווקא בשלושה או שבעה חודשים, שטרם נולדו, הם אלה שיהיו זכאים להיכנס אלמלא נתתם להם להירשם.
<רויטל סולוביי: לכן דבר ראשון, גם אני שלחתי ניסיונות לפתרון.
<רויטל סולוביי: אני יודעת שיש גם עורכת דין בשם גיתית שרמן, שהיא גם שלחה מכתב, וגם נתנה פתרון יצירתי אחר.
<רויטל סולוביי: אני נותנת עוד רעיון.
<חגי פורגס: הפתרון שהיא העלתה הוא לשמור 10% מהמקרים.
<חגי פורגס: זה פתרון מאוד בעייתי.
<רויטל סולוביי: יכול להיות.
<רויטל סולוביי: אבל הפתרון שלי, שבעצם בהרשמות אנחנו מדברים על שלוש שכבות גיל: תינוקייה, פעוטות וגדולים.
<רויטל סולוביי: בעצם יש שני-שלישים מהכיתות האלה, אנחנו לא צריכים לדון לגביהם, והם יכולים לקבל את התשובות לפי הנוהל ולפי התאריכים, כי זה לא נוגע אליהם.
<רויטל סולוביי: אנחנו מדברים רק על התינוקייה.
<רויטל סולוביי: התינוקייה היום תיפתח רק לגיל שבעה חודשים עד שנה ושלוש.
<רויטל סולוביי: לכן אנחנו מדרים על קבוצת גיל לא כזאת גדולה, שלגביהם אולי כן לאפשר את הארכת ההרשמה או כן לתת לנו סד זמנים שאנחנו כן – מי שרוצה להירשם, יוכל להירשם ספציפית לתינוקייה.
<רויטל סולוביי: אגב, אם אני זוכרת נכון, תקנו אותי אם אני טועה, לגני עירייה יש מועדים שונים לכל גיל.
<חגי פורגס: אני גר בירושלים, וזה תקופה לכל הגילאים.
<חגי פורגס: אבל שם זה לא בעיה.
ישראל אייכלר: אני חייב לסיים את הדיון, אז נשאל, מה תשובתך להצעתה לגבי הארכת מועד הרישום לאלה שנולדו לאחר הזמן?
<חגי פורגס: הבשורה שלנו להורים ולארגונים היא לתת זמן סביר להורים.
<שלומית אבינוח-קואולמן: זה לקיימים.
<שלומית אבינוח-קואולמן: לא לחדשים.
<חגי פורגס: הם יוכלו להתארגן בזמן כזה על מציאת פתרונות חלופיים.
<חגי פורגס: הארגונים יוכלו למצוא הורים שימלאו מקומות פנויים.
<חגי פורגס: להאריך את תקופת הרישום רק לגיל התינוקות, זה בעייתי, כי 40% מהמערכת שלנו היא בגיל תינוקות.
<חגי פורגס: 40% מהילדים.
<שלומית אבינוח-קואולמן: תקופת התינוקות שנולדו לאחר מועד הרישום.
<שלומית אבינוח-קואולמן: תדייק.
<שלומית אבינוח-קואולמן: אתה מצמצם.
ישראל אייכלר: לא, אני שאלתי אם תוכל להאריך- - -
<חגי פורגס: אז שוב נתכנס באוגוסט, והורים לא יידעו.
ישראל אייכלר: לא, אני לא מסכים, אבל למה שלא תעשה לרישום לאלה שנולדו אחרי מאי?
<חגי פורגס: ובינתיים אני עושה רישום לילדים שכבר נולדו?
<חגי פורגס: ואם הם יתפסו את כל המקומות במעון?
ישראל אייכלר: אז יתפסו.
<חגי פורגס: זה מה שקורה היום.
<חגי פורגס: אחרי מאי, אם נשאר מקום פנוי- - -
ישראל אייכלר: בכל רישום, אם יש הרבה ילדים יותר - גם במחיר למשתכן אם יש זוגות צעירים יותר מהדירות, מישהו נשאר בחוץ.
ישראל אייכלר: לזה אין לך פתרון.
ישראל אייכלר: אבל לעשות שוויון בין הילדים שנולדו היום לבין אלה שנולדו מחר, אתה כן יכול לעשות.
<חגי פורגס: אם אני מאריך את תקופת הרישום- - -
ישראל אייכלר: לא לכולם.
<חגי פורגס: אם אתם אומרים: סיים את רישום התינוקות עכשיו, ובמאי אתה נותן תשובות לכולם, ואם לא נשארו מקומות בכיתות- - -
ישראל אייכלר: אז לא נשארו.
ישראל אייכלר: מה תעשה?
<חגי פורגס: אבל זה המצב היום.
<חגי פורגס: אחרי מאי יכולים להירשם גם עכשיו.
<שלומית אבינוח-קואולמן: אני חושבת לאפשר רק לתינוקות שנולדו לאחר מועד הרישום.
<שלומית אבינוח-קואולמן: הרי התינוק נולד במרס.
<שלומית אבינוח-קואולמן: נולד היום.
<שלומית אבינוח-קואולמן: למה האמא הזאת לא יכולה לרשום את התינוק?
<שלומית אבינוח-קואולמן: אתה מונע ממנה את רישום התינוק.
<חגי פורגס: אבל אז הקדמת הרישום- - -
<שלומית אבינוח-קואולמן: הקדמת הרישום טובה למי שכבר במסגרת - להורים ממשיכים, לאחים.
<שלומית אבינוח-קואולמן: אני מכירה את הנושא.
<שלומית אבינוח-קואולמן: אנחנו מדברים רק על תינוק שנולד היום.
ישראל אייכלר: אתה מכניס אותו לסל הכללי.
<חגי פורגס: כיום יש תקופת רישום, אחר כך הרישום נגמר, ואז יש כחודשיים וחצי של תהליך ועדות קבלה.
<חגי פורגס: בתקופה הזאת נולדים תינוקות, ומערכת הרישום מוקפאת.
<חגי פורגס: אי-אפשר לרשום.
<חגי פורגס: אחרי החודשיים וחצי – הורים מקבלים תשובות אם התקבלו או לא התקבלו, והרישום חוזר להיפתח.
<חגי פורגס: כל מי שרוצה יכול להירשם, ולהתקבל על בסיס מקום פנוי.
ישראל אייכלר: מה אם תאפשר לתינוקות כאלה שנולדו אחר כך, רק לאלה, להוסיף אותם לסל הכללי?
<חגי פורגס: אבל באמצע מאי- - -
ישראל אייכלר: במאי אתה נותן את התשובות.
ישראל אייכלר: מי שנולד עד מאי, אתה מכניס אותו.
<חגי פורגס: אבל המערכת נסגרת- - -
ישראל אייכלר: ואתה משאיר חלון לאלה שייוולדו, ואתה מגדיל את הסל.
<חגי פורגס: אז אני משאיר מקומות בצד?
ישראל אייכלר: לא משאיר כלום.
ישראל אייכלר: אתה מכניס אותם לסל הכולל, ובמאי, כשאתה משבץ, אתה משבץ אותם כמו כל האחרים.
<חגי פורגס: אבל השיבוץ הוא לפי מסמכים ולפי תלושים.
<חגי פורגס: לוקח להם זמן.
<שלומית אבינוח-קואולמן: תן להם אפשרות.
<שלומית אבינוח-קואולמן: אתה מונע מהם את האפשרות לגמרי.
<חגי פורגס: אז ילד נולד באפריל.
<חגי פורגס: אני עוצר את כל הדירוג- - -
ישראל אייכלר: אתה לא עוצר.
ישראל אייכלר: אתה ממשיך לתת דירוגים לאחרים.
<חגי פורגס: אבל זה לא מבטיח- - -
ישראל אייכלר: מי ביקש ממך להבטיח?
ישראל אייכלר: אתה גם לא מבטיח לאלף הילדים שנולדים, שנרשמו.
<חגי פורגס: אז אתה אומר: תאפשרו למעונות לנהל רשימת סל במהלך התהליך.
<חגי פורגס: רק בסוף תהליך ועדות הקבלה, אם יהיה מקום, תיכנסו.
ישראל אייכלר: צריך פשוט גמישות.
<שלומית אבינוח-קואולמן: אתה מאפשר להם להירשם.
<שלומית אבינוח-קואולמן: תן פתרון לאחרים.
<שלומית אבינוח-קואולמן: אתה מונע מהם את האפשרות לגמרי להירשם.
ישראל אייכלר: אתה מונע את האפליה בין הילדים, ונותן לכולם אותו סיכוי.
<חגי פורגס: אני שומע.
<חגי פורגס: נבדוק את זה.
ישראל אייכלר: אני רוצה לסכם את זה.
<שלומית אבינוח-קואולמן: ולמה המנהל החדש לא הגיע לדיון?
<רויטל סולוביי: בנושא של כיתות התינוקות, עכשיו אתם מתחילים דיונים, וזה יהיה מצב ניסוי.
ישראל אייכלר: לא, הפתרון הוא שהוא מאפשר לכולם להירשם, רק לאלה שנולדו.
<חגי פורגס: זה לא רישום שיכניס אותם לדירוג שאנחנו מבצעים.
<חגי פורגס: אנחנו עכשיו מבצעים דירוג לפי מבחני הכנסה ותעסוקה להורים שנרשמו.
ישראל אייכלר: הם גם יגישו מסמכים, וגם אותם תדרג.
ישראל אייכלר: אולי לא הבנתי נכון – יש לך X ילדים, שנולדו בתקופה הזאת.
ישראל אייכלר: אתה פשוט מצרף אותם לסל הכולל.
ישראל אייכלר: אתה נותן לכל ילד את הדירוג שלו.
ישראל אייכלר: נשאר מקום – נשאר מקום.
ישראל אייכלר: לא נשאר מקום – אז לא נשאר מקום.
ישראל אייכלר: זה עניין של המעון.
<חגי פורגס: אתן לכם את הלו"ז.